Държавен вестник, бр. 14, 2018 г., стр. 37

БРОЙ  14	
Д Ъ Р Ж А В Е Н  В Е С Т Н И К 	
СТР.  37  
МИНИСТЕРСТВО
НА ОТБРАНАТА
НАРЕДБА № Н-5 
от 25 януари 2018 г.
за условията и реда за приемане на слуша­
тели във Военна академия „Георги Стойков 
Раковски“
Раздел I
Общи положения
Чл. 1. С тази наредба се определят усло-
вията и редът за кандидатстване, провеждане 
на конкурсни изпити, оценяване, класиране 
и приемане на офицери за слушатели във 
Военна академия „Г. С. Раковски“, наричана 
за кратко „академията“.
Чл. 2. Командирите/началниците/ръково-
дителите на структури от Министерството на 
отбраната, структурите на пряко подчинение 
на министъра на отбраната и Българската 
армия ежегодно до 30 ноември изпращат в 
дирекция „Управление на човешките ресурси в 
отбраната“ заявки за броя на необходимите им 
места за обучение на офицери като слушатели 
по специалности, специализации и форми на 
обучение през следващата учебна година, за 
придобиване на образователно-квалифика-
ционна степен „магистър“ в професионално 
направление „Военно дело“.
Чл. 3. (1) Дирекция „Управление на човеш-
ките ресурси в отбраната“ ежегодно изпраща 
в Министерството на образованието и нау-
ката заявка за броя на местата за обучение 
на слушатели, студенти и докторанти през 
следващата учебна година по професионални 
направления, специалности от регулираните 
професии и форми на обучение.
(2) Броят на приеманите слушатели, сту-
денти и докторанти в академията по профе-
сионални направления, специалности от ре-
гулираните професии и форми на обучение се 
обявява ежегодно с решение на Министерския 
съвет за утвърждаване броя на приеманите за 
обучение студенти и докторанти във висшите 
училища и научните организации на Република 
България през съответната учебна година.
(3) Дирекция „Управление на човешките 
ресурси в отбраната“ ежегодно до 20 януари 
представя на министъра на отбраната проект 
на заповед, с която се обявяват:
1. заявеният по реда на чл. 2 брой места за 
обучение на офицери като слушатели в образо-
вателно-квалификационна степен „магистър“ 
в професионално направление „Военно дело“, 
както следва:
а) по специалността „Стратегическо ръко-
водство на отбраната и въоръжените сили“ в 
редовна форма на обучение по квоти;
б) по специализации от специалността 
„Организация и управление на военни фор-
мирования на оперативно ниво“ в редовна 
форма на обучение по квоти;
в) по специализации от специалността 
„Организация и управление на военни фор-
мирования на оперативно ниво“ в задочна 
форма на обучение по квоти;
2. периодите за провеждане на конкурсните 
изпити за приемане на офицери за обучение 
като слушатели съгласно изготвено и изпра-
тено до 5 януари предложение от началника 
на академията; 
3. изискванията към офицерите – кандида-
ти за обучение, като слушатели за степента 
на владеене на английски или френски език 
по стандарта на НАТО STANAG 6001. 
Чл. 4. Кандидатите за обучение в акаде-
мията заплащат такса за кандидатстване в 
размер, определян ежегодно с акт на Минис-
терския съвет.
Раздел II
Приемане на офицери за слушатели по специ­
алност „Стратегическо ръководство на отбра­
ната и въоръжените сили“ от професионално 
направление „Военно дело“
Чл. 5. До конкурсен изпит за слушатели по 
специалност „Стратегическо ръководство на 
отбраната и въоръжените сили“ в професи-
онално направление „Военно дело“ по чл. 3, 
ал. 3, т. 1, буква „а“ се допускат офицери, 
които отговарят на следните условия:
1. притежават образователно-квалифика-
ционна степен „магистър“ по специалност от 
професионално направление „Военно дело“, 
придобита в академията, или приравнена на 
нея специалност, придобита във висше учи-
лище или колеж в чужбина;
2. отговарят на изискванията за обучение, 
определени в Правилника за прилагане на 
Закона за отбраната и въоръжените сили на 
Република България, приет с ПМС № 46 от 
2010 г. (ДВ, бр. 25 от 2010 г.; посл. изм., бр. 74 
от 2017 г.);
3. към момента на кандидатстването не 
са освободени от длъжност и не са взети в 
разпореждане по специални щатове на ми-
нистъра на отбраната;
4. не са наказвани с дисциплинарно наказа-
ние „строго мъмрене“ и по-тежко в предходната 
година на годината на кандидатстването и към 
момента на кандидатстването не изтърпяват 
такова наказание при условията и по реда на 
Закона за отбраната и въоръжените сили на 
Република България;
5. притежават разрешение за достъп до кла-
сифицирана информация с ниво на класифи-
кация за сигурност „Секретно“ или по-високо;
6. отговарят на изискванията за здраво-
словно състояние за обучение в академията 
съгласно изискванията на действащите меди-
цински стандарти за годност за военна служба 
в мирно време;
7. притежават удостоверение за владеене на 
английски или френски език съгласно STANAG 
6001 на ниво, определено с ежегодната заповед 
на министъра на отбраната по чл. 3, ал. 3;
8. притежават прогноза за служебното раз-
витие, в която е обоснована необходимостта 
от обучението им в академията, изготвена по 
образец съгласно приложение № 1.